לגבי מלש"בים (נערות ונערים שתאריך הגיוס שלהם עוד לא הגיע) – זה לא נכון. לגבי חיילים בשירות סדיר או בשירות מילואים פעיל – זה נכון רק במקרים שבהם המפקדים מתרשמים שחיילת נמצאת במצב של מצוקה נפשית מיידית וחמורה. לדוגמה, כשמפקדת סבורה כי את נמצאת בסכנה ממשית לפגוע בעצמך – היא חייבת לתת לך לראות קב"ן בתוך 48 שעות. אם המפקדים לא חושבים שמדובר במצוקה נפשית חמורה, הנוהל הוא כמו לגבי כל פגישה עם רופא מומחה, שהצבא מתחייב לקבוע בתוך 14 ימים מאז שביקשת, אבל בפועל יש סיכוי שזה יקח יותר זמן. בכל מקרה, גם אם המצב נוראי עכשיו, בשום אופן אל תפגעו בעצמכם ואל תנסו לזייף ניסיון התאבדות או פגיעה עצמית. זה מסוכן, זה לא יעזור וזה יכול ליצור בעיות חדשות בלי לפתור את הקיימות. ניסיון אובדני יכול להביא, במקרים מסוימים, גם לאשפוז כפוי, וזירוז פגישה עם קב"ן זו לא סיבה טובה לשקר ולהסתבך. אם לא אפשרו לך לראות קב"ן תוך פרק הזמן הנדרש על-פי הנוהל, תוכל לפנות לנציב קבילות החיילים או לקצינת פניות הציבור. לקריאה נוספת